《平江府饯丘知府致语口号》
宋代·崔敦礼

薰风卷旆趣归程，十万儿啼满路声。
别恨江枫烟雨暝，愁云沙草晓波平。
毁鞭莫遂留行意，开宴聊伸恋德情。
从此吴人颂遗爱，棠阴千里日敷荣。

作者简介：敦礼，河北人。字仲由，本通州静海人，居溧阳。与弟敦诗同登绍兴三十年（1160）进士。历江宁尉、平江府教授、江东安抚司干官、诸王宫大小学教授。淳熙八年（1181）卒，官至宣教郎。有宫教集。爱溧阳山水，买田筑室居焉。其著作《刍言》编凡分三卷：上卷言政，中卷言行，下卷言学。